CELEX: 32019D1925
Language: et
Date: 2019-11-14 00:00:00
Title: Nõukogu otsus (EL) 2019/1925, 14. november 2019, Euroopa Liidu ja Senegali Vabariigi vahelise säästva kalanduse partnerluslepingu rakendamise protokolli liidu nimel allkirjastamise ja selle ajutise kohaldamise kohta

20.11.2019   
               
               
                  ET
               
               
                  Euroopa Liidu Teataja
               
               
                  L 299/11
               
            
         NÕUKOGU OTSUS (EL) 2019/1925,
         14. november 2019,
         Euroopa Liidu ja Senegali Vabariigi vahelise säästva kalanduse partnerluslepingu rakendamise protokolli liidu nimel allkirjastamise ja selle ajutise kohaldamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu võttis 2. märtsil 2015 vastu otsuse (EL) 2015/384 (1) Euroopa Liidu ja Senegali Vabariigi vahelise säästva kalanduse partnerluslepingu (2) (edaspidi „leping“) sõlmimise kohta. Leping jõustus 20. novembril 2014 ja on endiselt jõus.
                  
               
                     (2)
                  
                  
                     Praegu kehtiv lepingu rakendamise protokoll aegub 19. novembril 2019.
                  
               
                     (3)
                  
                  
                     Komisjon on pidanud liidu nimel läbirääkimisi lepingu rakendamise uue protokolli üle (edaspidi „protokoll“). Läbirääkimiste tulemusena parafeeriti protokoll 19. juulil 2019.
                  
               
                     (4)
                  
                  
                     Protokolli eesmärk on võimaldada liidul ja Senegalil teha tihedamat koostööd, et arendada säästvat kalanduspoliitikat, edendada kalavarude vastutustundlikku kasutamist Senegali vetes ning toetada Senegali jõupingutusi kalandussektori arendamisel.
                  
               
                     (5)
                  
                  
                     Protokoll tuleks allkirjastada ja seda tuleks kohaldada ajutiselt kuni protokolli jõustumiseks vajalike menetluste lõpuleviimiseni.
                  
               
                     (6)
                  
                  
                     Selleks et vältida liidu kalalaevade püügitegevuse katkemist, tuleks pärast protokolli allkirjastamist seda kohaldada ajutiselt,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Senegali Vabariigi vahelise säästva kalanduse partnerluslepingu rakendamise protokolli liidu nimel allkirjastamiseks antakse luba, eeldusel et nimetatud protokoll sõlmitakse.
            Protokolli tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu nimel alla kirjutama.
         
         
            Artikkel 3
            Protokolli kohaldatakse kooskõlas kõnealuse protokolli artikliga 16 ajutiselt alates selle allkirjastamise kuupäevast kuni selle jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 14. november 2019
            
               
                  Nõukogu nimel
               
               
                  eesistuja
               
               T. TUPPURAINEN
            
         
         
            (1)  Nõukogu 2. märtsi 2015. aasta otsus (EL) 2015/384 Euroopa Liidu ja Senegali Vabariigi vahelise säästva kalanduse partnerluslepingu ja selle rakendamisprotokolli Euroopa Liidu nimel sõlmimise kohta (ELT L 65, 10.3.2015, lk 1).
         
            (2)  Euroopa Liidu ja Senegali Vabariigi vaheline säästva kalanduse partnerlusleping (ELT L 304, 23.10.2014, lk 3).